Boasson Hagen bommet med Sanremo-stunt
For selv om 28-åringen fra Dimension Data leverte et meget solid forsøk, så ble han omsider innhentet og til slutt parkert på oppløpet i den italienske kystbyen. Greg van Avermaet hadde maktet å tette luken nordmannen ønsket seg. Da var kreftene brukt opp for Boasson Hagens del. Med bare noen få hundre meter igjen. – Da jeg snudde meg bakover og så hele gruppa med 400 meter igjen, skjønte jeg at det ikke ville gå, sier Boasson Hagen til Max. Han var som vanlig fattet i målområdet i Italia lørdag ettermiddag. – Jeg er veldig fornøyd. Det er en av de tingene vi har snakket om: Nå er han så sterk som nå, så må han prøve. Det gikk ikke helt inn, men han får mange plusspoeng av meg for dette, sier trener Fredrik Mohn til VG. Boasson Hagen skjønte hvor det bar og endte utenfor topp-10 i Milan-Sanremo. Alexander Kristoff satt godt posisjonert lenge, men måtte omsider slippe - før han berget inn en sjetteplass takket være en god spurt. – Jeg var bra fremme og det var en stor gruppe. Tidligere har folk gått tidligere på den måten, og jeg ville prøve siden det satt gode spurtere i gruppa. Men det stoppet ikke opp. Jeg tok sjansen, uten å prøve hadde det ikke gått, sier Boasson Hagen. Arnaud Demare (FdJ) vant foran Ben Switft (Sky). – Han spilte ut kortene sine, men Greg van Avermaet var oppmerksom og kom opp til ham. Da ble Edvald i tvil og stoppet opp. Han hadde brukt for mye krefter, sier tidligere proffsyklist Kurt Asle Arvesen hos Max. Fabian Cancellara forsøkte seg også med et rykk i finalen, men heller ikke veteranen fra Trek maktet å få den nødvendige luka. En annen favoritt, Peter Sagan, ble hindret av en velt på de siste hundre meterne i Sanremo.Det etablerte seg et brudd på 11 mann tidlig i dagens storritt i Italia. Det bekymret ikke Alexander Kristoff eller Edvald Boasson Hagen: For Milan-Sanremo starter for alvor med snaut tre mil igjen til målstreken. Men med 33 kilometer igjen fikk Kristoff en dårlig nyhet: En av hans viktigste hjelpere på de siste kilometerne, Marco Haller, gikk i asfalten så det sang. Østerrikeren fortsattet rittet, men ble hektet av på det tidspunkt da tempoet var enormt i feltet - like foran de to stigningene Cipressa og Poggio. Kort tid senere fortsatte dramaet: Ned gikk en av rittets største favoritter, Michael Matthews. Det samme gjorde Sky-rytter Geraint Thomas. Mark Cavendish derimot, ble senere hektet av opp Cipressa, med drøyt to mil igjen. Briten har trent mye banesyklig i det siste, og var åpenbart preget av det. Men samtidig: Det åpnet opp for mulighetene til lagkamerat Edvald Boasson Hagen.Med 12 kilometer igjen å sykle hadde en kvintett et forsprang på 15 små sekunder. Bak lå Boasson Hagen og Kristoff - sistnevnte med laget rundt seg - bra plassert foran i feltet. Feltet ble da også samlet, og alle forsøkene på angrep ble nøytralisert. Det så bra ut sett med norske øyne foran den siste stigningen, kalt Poggio. Der hadde Kristoff fire mann rundt seg i lang tid, før Katusha forsvant fra TV-skjermen idet angrepene kom med en drøy kilometer igjen til toppen. Til slutt ble det bare «nesten». Tross et verdig forsøk fra Boasson Hagen. Alexander Kristoff vant Milan-Sanremo i 2014. Dette var nordmannen første virkelig store seier i karrieren. Rittet, som er årets lengste med sine 291 kilometer, er det første av sesongens fem monumenter. I sykkelsporten er det forbundet enorm prestisje med det å vinne i sjarmerende Sanremo, ikke langt fra den franske grensen ved Middelhavet. PS! Det neste virkelige store målet for Kristoff er Flandern Rundt (3. april) og deretter Paris-Roubaix påfølgende søndag (10. april).
Edvald Boasson Hagen (28) stakk ifra resten av sykkelfeltet med en drøy kilometer igjen å sykle til målstreken. Det holdt bare nesten i Milan-Sanremo.